Prøvekjørt: BMW 2-serie Active Tourer: BMWs helt nye stil
BMW 2-serie Active Tourer er en folkelig familiefrakter i «Golf-klassen» med ganske stor bagasjeplass - og altså med forhjulstrekk. Ingen BMW har driften på forhjulene. I Tyskland og internt hos BMW ble det bruduljer da det ble kjent at bakhjulsdriften ble kastet på båten. Men kritikken har stilnet, ifølge interne kilder. BMW fremhever selv at de har ti års erfaring med forhjulsdrift i Mini, og bakgrunnen for valget av en forhjulsdreven modell er at det først og fremst gir bedre plassutnyttelse i kupeen. En annen fordel for oss som kjører på glatte veier om vinteren, er vekten (58-60 prosent) på forhjulene, som gir god fremkommelighet. Med forhjulstrekk kan man også skifte spor for å finne grep for drivhjulene.Når VG prøvekjører nye modeller i en kort periode beskriver vi et førsteinntrykk av bilen og gir ikke terning. Tekniske data: Opplysningsrådet for veitrafikken og importører. Priser i tabellen (nederst) er uten leveringsomkostninger (normalt rundt 10.000 kroner). Bilene i tabellen har bensinmotor, manuelt gir og forhjulstrekk. PLUSS: Romslig kupe. Super sittestilling/gode seter. Svært lite vindstøy i høy hastighet. God å kjøre, stabil. MINUS: Noe mindre bagasjeplass enn konkurrenter. Du må pakke på med en del utstyr. Vi fikk ikke prøve 218i-motoren. VG har prøvekjørt bilen i Tyrol i Østerrike på den internasjonale lanseringen, som pågår nå. Først mot slutten av september kommer bilen til Norge. Førsteinntrykket er at dette er en bil som takler både motorvei og smale, svingete ompa-veier på en utmerket måte. Bilen oppleves som retningsstabil og vimser ikke i veibanen under kraftig pådrag, selv fra 225i-motoren med 231 hestekrefter. Men selv om alt kjennes BMW-sk i bilen; den er komfortabel, lett gjenkjennelig i interiøret, og kan kjøres ganske friskt og sportslig, er dette ikke en bil som «setter» seg nedpå i svingen og trykker deg gjennom, slik de mest ihuga entusiastene er vant med. Men responsen fra den elektromagnetiske styringen er kjapp, den automatiske girkassen skifter sømløst, og den manuelle kassen er tett og fin i steget.Den mest solgte flerbruksbilen i kompaktklassen er det som blir BMW-ens hovedkonkurrent, Mercedes B-klasse, 398 eksemplarer. En annen utfordrer - med større bagasjeplass - er Volkswagens nye flerbruksbil Golf Sportsvan med et salgsmål på 800 biler i året. BMW tror de skal selge 700 av sin flerbruksbil. 225i-modellen kommer med toliters bensinfriskus på 231 hestekrefter, som kan gjøre unna 0 - 100 km/t på 6,8 sekunder (fra 516.900 kroner). Dieselvarianten 218d har en firesylindret dieselmotor som yter 150/136 hester (fra 348.200/341.300 kroner). Men det er trolig den lille tresylindrede bensinmotoren på 136 hestekrefter som kommer til å selge mest. Prisen er på rett i underkant av 310.000 kroner, før leveringsomkostninger og utstyrspakker. BMW utvikler en ladbare hybrid-variant som trolig kommer om et år eller to, men før de kommer firehjulstrekk.Biladministrasjonsselskapet Autolease vurderer økonomien i kjøpet som god, og at restverdien vil være som snitt i klassen etter 3 år og 45.000 kilometer, rundt 62 prosent av nybilprisen. Estimater tilsier en årlig driftskostnad på 3000 kroner året de første tre årene. De forventer at 218i vil holde seg best i pris, og at manuell/automat vil slå likt ut for verditapet. En BMW krever ekstra utstyr, minimum Advantage Pluss, samt sportsratt i skinn, DAB-radio og metallic lakk, ifølge Autolease. Regn derfor med en pris på i hvert fall 340-350.000 kroner for varianten med den minste bensinmotoren (pluss på 26.000 kroner for automatgir).
De er kjent for å lage kjøreglade biler med bakhjulsdrift, men nå har de skiftet fil: Her kommer BMWs første forhjulsdrevne flerbruksbil. flerbruksbil.